b"\n_START_ARTICLE_\nRachel Brosnahan\n_START_SECTION_\nBiografia\n_START_PARAGRAPH_\nNascuda el 1990 a Milwaukee, Wisconsin, als quatre anys va anar a viure amb la seva fam\xc3\xadlia a Highland Park,\xc2\xa0Illinois. Es va graduar a la Tisch School of the Arts de la Universitat de Nova York. Encara estudiant va comen\xc3\xa7ar en petites aparicions en diverses s\xc3\xa8ries com Gossip Girl, The Good Wife, In Treatment. En l'adaptaci\xc3\xb3 estatunidenca de House of Cards, estrenada a Netflix,  va tenir un petit paper en la primera temporada que va evolucionar en el personatge de Rachel Posner en la segona i tercera temporada, interpretaci\xc3\xb3 que li va suposar una nominaci\xc3\xb3 als Emmy com a actriu convidada en s\xc3\xa8rie dram\xc3\xa0tica. Ha tingut participacions recurrents en la primera temporada de la s\xc3\xa8rie polic\xc3\xadaca The Blacklist  i en les dues temporades de la s\xc3\xa8rie dram\xc3\xa0tica Manhattan (2014-2015) interpretant Abby Isaacs._NEWLINE_Va formar part del repartimient de la primera s\xc3\xa8rie per a televisi\xc3\xb3 dirigida per Woody Allen,\xc2\xa0Crisis in Six Scenes (2016),\xc2\xa0una com\xc3\xa8dia rom\xc3\xa0ntica de sis episodis, ambientada als anys 60 estrenada a Amazon Prime. Tamb\xc3\xa9 en aquesta plataforma Brosnahan protagonitza la s\xc3\xa8rie The Marvelous Mrs. Maisel, obtenint pel seu paper de Miriam 'Midge' Maisel el Globus d'Or a la millor actriu en s\xc3\xa8rie c\xc3\xb2mica, l'Emmy a la millor actriu en s\xc3\xa8rie com\xc3\xa8dia en la seva 70 edici\xc3\xb3 i el premi de la Cr\xc3\xadtica a la millor actriu en s\xc3\xa8rie com\xc3\xa8dia als Critics' Choice Awards"